Document ID: 32005R2107

32005R2107
L 337/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2107/2005 НА КОМИСИЯТА
от 21 декември 2005 година
за изменение на Регламенти (ЕО) № 174/1999, (ЕО) № 2771/1999, (ЕО) № 2707/2000, (ЕО) № 214/2001 и (ЕО) № 1898/2005 в сектора на млякото
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара за мляко и млечни продукти (1), и по-специално членове 10 и 15, член 31, параграф 14 и член 40 от него,
като има предвид, че:
(1)
От 1 януари 2006 Директива 92/46/ЕИО на Съвета от 16 юни 1992 г. за определяне на общи правила за производството и пускането на пазара на сурово мляко, подложено на топлина обработка мляко и продукти на основата на мляко (2) се отменя с Директива 2004/41/ЕО на Европейския парламент и Съвета (3) и се заменя с Регламент (ЕО) № 852/2004 на Европейския парламент и Съвета от 29 април 2004 г. относно хигиената на хранителните продукти (4) и с Регламент (ЕО) № 853/2004 на Европейския парламент и Съвета от 29 април 2004 г. за определяне на конкретен хигиенен правилник за храните с животински произход (5).
(2)
За по-голяма яснота е целесъобразно съответно да се адаптират препратките към Директива 92/46/ЕИО в Регламент (ЕО) № 174/1999 на Комисията от 26 януари 1999 г. за определяне на специални подробни правила за прилагането на Регламент (ЕИО) № 804/68 на Съвета относно разрешенията за износ и рефинансирането за износ на мляко и млечни продукти (6), в Регламент (ЕО) № 2771/1999 на Комисията от 16 декември 1999 г. за определяне на подробни правила за прилагането на Регламент (ЕО) № 1255/1999 на Съвета относно намесата на пазара на масло и сметана (7), в Регламент (ЕО) № 2707/2000 на Комисията от 11 декември 2000 г. за определяне на правила за прилагане на Регламент (ЕО) № 1255/1999 на Съвета относно помощта на Общността за доставка на мляко и някои млечни продукти на ученици в учебни заведения (8), в Регламент (ЕО) № 214/2001 на Комисията от 12 януари 2001 за определяне на подробни правила за прилагането на Регламент (ЕО) № 1255/1999 на Съвета относно намесата в пазара на обезмаслено мляко на прах (9) и в Регламент (ЕО) № 1898/2005 на Комисията от 9 ноември 2005 г. за определяне на подробни правила за прилагане на Регламент (ЕО) № 1255/1999 на Съвета относно мерките за продажба на сметана, масло и концентрирано масло на пазара на Общността (10).
(3)
В съответствие с член 1, буква а) от Регламент (ЕО) № 1898/2005 масло за намеса на пазара, закупено съгласно член 6, параграф 2 от Регламент (ЕО) № 1255/1999, което ще се продава на намалени цени, трябва да е прието на склад преди 1 януари 2003 г. С оглед на все още наличното количество и пазарната ситуация тази дата се изменя на 1 януари 2004 г. Поради това следва да се измени член 1, буква а) от гореспоменатия регламент.
(4)
Мерките, предвидени в настоящия регламент, са в съответствие със становището на Управителния комитет по мляко и млечни продукти,
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 4 от Регламент (ЕО) № 174/1999 се заменя със следния текст:
„4. За да бъде отпуснато рефинансиране за продуктите, изброени в член 1 от Регламент (ЕО) № 1255/1999, те трябва да отговарят на съответните изисквания на Регламент (ЕО) № 852/2004 на Европейския парламент и Съвета (11) и на Регламент (ЕО) № 853/2004 на Европейския парламент и Съвета (12), преди всичко приготвяне в одобрено предприятие и съгласие с изискванията за маркировка за идентификация, посочени в раздел I от приложение II към Регламент (ЕО) № 853/2004.
Член 2
Член 5, параграф 1, буква а) от Регламент (ЕО) № 2771/1999 г. се заменя със следния текст:
„а)
са одобрени в съответствие с член 4 от Регламент (ЕО) № 853/2004 на Европейския парламент и Съвета (13) и притежават съответното техническо оборудване;
Член 3
Член 3, параграф 6 от Регламент (ЕО) № 2707/2000 се заменя със следния текст:
„6. Помощ се предоставя само за продуктите, изброени в приложение I към настоящия регламент, ако продуктите отговарят на изискванията на Регламент (ЕО) № 852/2004 на Европейския парламент и Съвета (14) и Регламент (ЕО) № 853/2004 на Европейския парламент и Съвета (15), и по-специално на изискванията относно приготвяне в одобрено предприятие и в съответствие с изискванията за маркировка за идентификация, посочени в раздел I от приложение II към Регламент (ЕО) № 853/2004.
Член 4
Регламент (ЕО) № 214/2001 се изменя, както следва:
1.
Член 3, параграф 1, буква a) се заменя със следния текст:
„а)
са одобрени в съответствие с член 4 от Регламент (ЕО) № 853/2004 на Европейския парламент и Съвета (16) и притежават съответното техническо оборудване;
2.
В приложение I бележка под линия 5 се заменя със следния текст:
„(5)
Сурово мляко, използвано за производство на обезмаслено мляко на прах, трябва да отговаря на изискванията, посочени в раздел IX от приложение III към Регламент (ЕО) № 853/2004.“
Член 5
Регламент (ЕО) № 1898/2005 г. се изменя, както следва:
1.
В член 1, буква а) „1 януари 2003 г.“ са се заменя с „1 януари 2004 г.“
2.
В член 5, параграф 1, втора алинея се заменя със следния текст:
„Масло, концентрирано масло, сметана и непосредствените продукти, цитирани в алинея първа, отговарят на изискванията на Регламент (ЕО) № 852/2004 на Европейския парламент и Съвета (17) и Регламент (ЕО) № 853/2004 на Европейския парламент и Съвета (18), и по-специално на изискванията относно приготвяне в одобрено предприятие и в съответствие с изискванията за маркировка за идентификация, посочени в раздел I от приложение II към Регламент (ЕО) № 853/2004.
3.
Член 13, параграф 1, буква б) се заменя със следния текст:
„б)
ако е приложимо, са одобрени в съгласие с член 4 от Регламент (ЕО) № 853/2004.“
4.
Член 47, параграф 1, втора алинея се заменя със следния текст:
„Отговаря на изискванията на Регламенти (ЕО) № 852/2004 и (ЕО) № 853/2004, по-специално относно приготвяне в одобрено предприятие и съгласие с изискванията за маркировка за идентификация, посочени в раздел I от приложение II към Регламент (ЕО) № 853/2004.“
5.
Член 63, параграф 2, буква а) се заменя със следния текст:
„а)
са одобрени в съответствие с член 4 от Регламент (ЕО) № 853/2004;“
6.
Член 72, буква б), ii) се заменя със следния текст:
„ii)
изискванията на Регламенти (ЕО) № 852/2004 и (ЕО) № 853/2004, по-специално относно приготвяне в одобрено предприятие и съгласие с изискванията за маркировка за идентификация, посочени в раздел I от приложение II към Регламент (ЕО) № 853/2004.“
7.
Член 81, параграф 1 се заменя със следния текст:
„1. Маслото се доставя на бенефициера в опаковки, с ясен и неизличим надпис, национален клас за качество и маркировка за идентификация, в съответствие с член 72, буква б), и с едно или повече от вписванията, изброени в приложение XVI, точка 1.“
Член 6
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 януари 2006 г., с изключение на член 5, параграф 1, който се прилага от 16 декември 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2005 година.

Labels: 7
0
17
5